Diari Oficial de la Generalitat Valenciana


Sumari del DOGV 4821, del 17-08-2004 (2004/8361)

RESOLUCIÓ de 29 de juliol de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades pel projecte de la línia aèria de mitjana tensió a 20 kV a l'Albir i al Racó de l'Oix, en els termes municipals de Benidorm i l'Alfàs del Pi (Alacant). Expedient d'expropiació 2004/25. JUEXPR/2003/5 (ATLINE/2002/372).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/8361


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 29 de juliol de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades pel projecte de la línia aèria de mitjana tensió a 20 kV a l'Albir i al Racó de l'Oix, en els termes municipals de Benidorm i l'Alfàs del Pi (Alacant). Expedient d'expropiació 2004/25. JUEXPR/2003/5 (ATLINE/2002/372). [2004/X8361]
  
Per Resolució de 10 de febrer de 2004, del Servici Territorial d'Indústria d'Alacant, va ser aprovat el projecte d'execució, es va autoritzar la instal·lació de la línia aèria de mitjana tensió a 20 kV a l'Albir i al Racó de l'Oix, en els termes municipals de Benidorm i l'Alfàs del Pi (Alacant), i es va declarar, en concret, la seua utilitat pública, d'acord amb el que establix l'article 54 de la Llei 54/1997, de 27 de novembre, del Sector Elèctric. La declaració d'utilitat pública esmentada porta implícita la necessitat d'ocupació dels béns i drets afectats i implica la urgent ocupació dels béns i drets afectats als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa l'article 52 de la Llei d'Expropiació Forçosa, ha resolt convocar als titulars de béns i drets afectats perquè compareguen en l'ajuntament on estiquen les finques afectades, segons el calendari establit en l'annex d'esta resolució, com a punt de reunió per a portar a terme l'alçament d'actes prèvies a l'ocupació i, si escau, el de les d'ocupació definitiva, de conformitat amb el procediment que establix el precitat article.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i hauran d'aportar els documents acreditatius de la seua titularitat i l'últim rebut de la contribució. Podran ser acompanyats dels seus pèrits i un notari, si ho estimen oportú, amb les despeses a càrrec seu.
  
L'alçament d'actes tindrà lloc el pròxim dia 17 de setembre de 2004, als ajuntaments de Benidorm i l'Alfàs del Pi (Alacant).
  
L'orde de l'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats està exposada en el tauler d'edictes de l'ajuntament afectat i es comunica que esta publicació es realitza, igualment, als efectes que determina l'article 59.5 de la Llei 30/92, de Règim Jurídic de les Administracions Públiques i Procediment Administratiu Comú, de notificació de la present resolució en els casos de titular desconegut o amb domicili ignorat o a aquells en què, intentada la notificació, no s'haguera pogut realitzar, segons s'esmenta en l'annex.
  
En l'expedient d'expropiació Iberdrola Distribución Eléctrica, SAU, assumirà la condició de beneficiària.
  
València, 29 de juliol de 2004.- El conseller: José Ramón García Antón.